



**ĮGYVENDINAMA PANAUDOJANT KLIMATO KAITOS PROGRAMOS LĖŠAS**

# Eldrive Lithuania, UAB, juridinio asmens kodas 305829082, Aukštaičių g. 7, Vilnius

ELEKTRINIO AUTOBUSO PIRKIMO KONKURSO SĄLYGOS

2025-02-17

# BENDROSIOS NUOSTATOS

* 1. **Eldrive Lithuania, UAB** (toliau vadinama – Pirkėjas), įgyvendindamas projektą finansuojamą Klimato kaitos programos lėšomis, numato įsigyti elektrinį autobusą.
	2. Vartojamos pagrindinės sąvokos, apibrėžtos Lietuvos Respublikos aplinkos ministro 2010

m. rugsėjo 14 d. įsakyme Nr. D1-762 „Dėl Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą ir nėra perkantieji subjektai pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą, pirkimų vykdymo tvarkos aprašo patvirtinimo“ (toliau – Tvarkos aprašas).

* 1. Pirkimas vykdomas vadovaujantis Lietuvos Respublikos aplinkos ministro 2010 m. balandžio 6 d. įsakymu Nr. D1-275 „Dėl Klimato kaitos programos lėšų naudojimo tvarkos aprašo patvirtinimo“, Lietuvos Respublikos aplinkos ministro 2010 m. rugsėjo 14 d. įsakymu Nr. D1-762

„Dėl Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą ir nėra perkantieji subjektai pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą, pirkimų vykdymo tvarkos aprašo patvirtinimo“, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).

* 1. Pirkėjas vykdo žaliuosius pirkimus vadovaudamasis Aplinkos apsaugos kriterijų, kuriuos perkantieji subjektai turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo“.
	2. Skelbimas apie pirkimą paskelbtas interneto svetainėje [www.apva.lt.](http://www.apva.lt/)
	3. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	4. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Tvarkos aprašo 31 punkte nustatyta tvarka.
	5. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: Paulius Jankauskas, info@eldrive.lt +370 664 44 505

# PIRKIMO OBJEKTAS

* 1. Perkamas elektrinis autobusas (toliau – prekės), kurio savybės nustatytos techninėje specifikacijoje (Pirkimo sąlygų priedas Nr. 1 „Techninė specifikacija“).
	2. Jei techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
	3. Pirkimas į dalis neskirstomas. Pirkimo dalies apimtis ir pirkimo objekto techniniai parametrai nustatyti elektrinio autobuso pirkimo sąlygų priede Nr. 1.
	4. Prekės turi būti pristatytos per 4 mėn. nuo prekių pirkimo sutarties pasirašymo dienos, bet ne vėliau kaip iki 2025 m. balandžio 30 dienos. Prekių perdavimas įforminamas abiem šalims pasirašius priėmimo-perdavimo aktą.

# TIEKĖJŲ KVALIFIKACIJOS REIKALAVIMAI

* 1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:

# Bendrieji tiekėjų kvalifikacijos reikalavimai

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos****reikalavimų reikšmė** | **Kvalifikacijos reikalavimus įrodantys****dokumentai** |
| 3.1.1.2 | Tiekėjas nėra subjektas, kuriam taikomos sankcijos, kaip tai apibrėžta Tarptautinių sankcijų įstatymo 2 straipsnio 1 dalyje. | Tiekėjo,neatitinkančio šio reikalavimo, pasiūlymas atmetamas | Pateikiama Tiekėjodeklaracija dėl sankcijų netaikymo (**Konkurso sąlygų priedas Nr. 5**) dėl atitikties keliamiemsreikalavimams. |

* + 1. **Ekonominės ir finansinės būklės, techninio ir profesinio pajėgumo reikalavimai**

|  |  |  |  |
| --- | --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimų reikšmė** | **Kvalifikacijos reikalavimus įrodantys dokumentai** |
| 3.1.2.1 | Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) įvykdė arba vykdo bent 1 (vieną) miesto tipo žemagrindžių autobusų sutartį, kuriosvertė/įvykdytos sutarties dalies vertė ne mažesnė kaip 0,7 pasiūlymo vertės bePVM. | Tiekėjo, neatitinkančio šio reikalavimo,pasiūlymas atmetamas | Užpildytas ir tiekėjo arba jo įgalioto asmens pasirašytas Konkurso sąlygų **Priedas Nr. 4 Tiekėjo deklaracija**. |

1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

* 1. Jei bendrą pasiūlymą pateikia ūkio subjektų grupė, šių konkurso sąlygų 3.1.1 punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių konkurso sąlygų 3.1.2 punkte nustatytą kvalifikacijos reikalavimą, turi atitikti ir pateikti nurodytus dokumentus visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.

3.4 Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

# PASIŪLYMŲ RENGIMAS, PATEIKIMAS, KEITIMAS

* 1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens iki **2025 m. kovo 3 d. 10 val***.* **00 min.**(Lietuvos Respublikos laiku) atsiuntus jį elektroniniu paštu info@eldrive.lt
	3. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	4. Tiekėjo pasiūlymas bei kita korespondencija pateikiama lietuvių ir (arba) anglų kalba.
	5. Tiekėjas kainos pasiūlymą privalo pateikti pagal konkurso sąlygų 2 priede pateiktą pasiūlymo formą. Pasiūlymas teikiamas elektroniniu paštu info@eldrive.lt Elektroninio laiško antraštėje rekomenduojama nurodyti „ELEKTRINIO AUTOBUSO PIRKIMO KONKURSUI“.
	6. Pasiūlymą sudaro tiekėjo raštu pateiktų dokumentų visuma:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. jungtinės veiklos sutarties kopija, jei bendrą pasiūlymą teikia ūkio subjektų grupė;
		4. kita konkurso sąlygose prašoma informacija ir (ar) dokumentai.
	7. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pirkėjas neatsako už elektroninio pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai nenagrinėjami.
	10. Pasiūlymuose nurodoma prekių kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytas kainos sudėtines dalis, techninės specifikacijos reikalavimus ir pan. Siūlomos prekės turi būti naujos.
	11. Pasiūlymas turi galioti ne trumpiau nei 90 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	12. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	13. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai internetiniame portale, užtikrinančiame potencialių tiekėjų informavimą*.*
	14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

# KONKURSO SĄLYGŲ PAAIŠKINIMAS IR PATIKSLINIMAS

* 1. Pirkėjas atsako el. paštu į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 2 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 1 darbo dieną nuo jo gavimo dienos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.
	3. Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas paskelbia pakeistą kvietimą dalyvauti pirkime.
	4. Pirkėjas nerengs susitikimų su tiekėjais dėl pirkimo dokumentų paaiškinimų.

# PASIŪLYMŲ NAGRINĖJIMAS IR VERTINIMAS

* 1. Susipažinimo su pasiūlymais procedūra vyks **2024 m. kovo 3 d. 14 val***.* **00 min***.*

(Lietuvos Respublikos laiku), dalyviams nedalyvaujant.

* 1. Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas konkurso sąlygų 4.2 punkte.
	2. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	3. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos.
	4. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	5. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės.
	6. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant pasiūlyme nurodytos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	7. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	8. Pasiūlymuose nurodytos kainos bus vertinamos eurais be PVM.
	9. Pirkėjo neatmesti pasiūlymai vertinami pagal surinktų balų kriterijų.

|  |  |
| --- | --- |
| Vertinimo kriterijai | Lyginamasis svoris ekonominio naudingumo įvertinime |
| Siūlomų transporto priemonių bendra kaina be PVM, eurais ( C) | 60 |
| Prekės pristatymas iki 1 mėnesio (T1) | 40 |
| Prekės pristatymas iki 2 mėnesių (T2) | 30 |
| Prekės pristatymas iki 3 mėnesių (T3) | 20 |
| Prekės pristatymas iki 4 mėnesių (T4) | 10 |
| Prekės pristatymas vėliau nei 4 mėnesiai bet ne ilgiau nei per 12 mėn. (T5) | 0 |

Sp = (Cmin / Cp x 60) + T (tiekėjo pasiūlytas prekės pristatymo terminas mėnesiais paverstas į balus)

Sp – konkretaus tiekėjo pasiūlymo ekonominis naudingumas;

Cmin – dalyvaujančių tiekėjų pasiūlyta mažiausia kaina be PVM (eurais);

Cp – konkretaus tiekėjo pasiūlyta kaina be PVM (eurais);

Kainos (C) balai apvalinami paliekant 2 (du) skaitmenis po kablelio;

T– konkretaus tiekėjo pasiūlytas prekių pristatymo terminas mėnesiais pavestas į balus.

# PASIŪLYMŲ ATMETIMO PRIEŽASTYS

* 1. Komisija atmeta pasiūlymą, jeigu:
		1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. tiekėjas neatitiko minimalių kvalifikacijos reikalavimų, pateikus prašymą nepatikslino pateiktų netikslių ar neišsamių duomenų;
		3. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
		4. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
		5. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		6. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		7. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
	2. Apie pasiūlymo atmetimą tiekėjas informuojamas per vieną darbo dieną nuo šio sprendimo priėmimo dienos.

# DERYBOS

* 1. Derybos nebus vykdomos.

# SPRENDIMAS DĖL LAIMĖTOJO NUSTATYMO

* 1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę.
	2. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
	3. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.
	4. Mažiausią kainą pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.
	5. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį.

# PIRKIMO SUTARTIES SĄLYGOS

* 1. Sutartis įsigalioja abiem šalims ją pasirašius ir galioja kol visiškai įvykdomi abiejų šalių įsipareigojimai;
	2. Sutartyje numatomos prekių perdavimas – priėmimas vykdomas pagal tiekėjo prekių priėmimo – perdavimo pirkėjui aktą (aktus), kuriuos rengia tiekėjas ir pasirašo tiekėjas bei Pirkėjas;
	3. Sutarties sąlygose atsiskaitymas už prekes numatomas vykdyti pirkėjui sumokant bendrą prekių pirkimo sutarties kainą ne vėliau kaip per 60 (šešiasdešimt) kalendorinių dienų po prekių pristatymo ir abiem šalims pasirašius prekių priėmimo – perdavimo aktą.
	4. Sutartyje numatomas 24 mėnesių garantinis laikotarpis nuo elektrinio autobuso dienos ir 200 000 km eksploatacijos garantija.
	5. Tiekėjas kartu su prekių priėmimo – perdavimo aktu turi pateikti pirkėjui Prekių naudojimo ir priežiūros instrukciją (-as), kurioje būtų detaliai aprašyta, kaip naudoti, prižiūrėti, elektrinį autobusą ir jo dalis. Naudojimo ir priežiūros instrukcijos pateikiamos lietuvių ir (arba) anglų kalba.
	6. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis ir Civiliniu kodeksu;
	7. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos;
	8. Vykdant pirkimo sutartį, esminės pirkimo sutarties sąlygos keičiamos nebus, jeigu:
		1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
		2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
		3. pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai;
		4. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.
	9. Pirkimo sutartis ar preliminarioji sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės.

# BAIGIAMOSIOS NUOSTATOS

* 1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams ir internetiniame portale, užtikrinančiame potencialių tiekėjų informavimą.
	3. Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.

# PRIEDAI

* 1. Techninė specifikacija;
	2. Pasiūlymo forma;
	3. Tiekėjo deklaracija;
	4. Teikėjo deklaracija dėl taikomų ribojimų neturėjimo.

Pirkimo konkurso sąlygų priedas Nr. 1“ Techninė specifikacija“

# TECHNINĖ SPECIFIKACIJA

**ELEKTRINIO AUTOBUSO PIRKIMUI**

1. Eldrive Lithuania, UAB (toliau vadinama – Pirkėjas), įgyvendindama projektą finansuojamą Klimato kaitos programos lėšomis, numato įsigyti elektrinį autobusą.
2. Pirkimą sudaro 1 (viena) dalis. Pirkimo dalies apimtis ir pirkimo objekto techniniai parametrai nustatyti Elektrinio autobuso pirkimo konkurso sąlygų priede Nr. 1.
3. Techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
4. Pirkėjas įgyvendindamas projektą Nr. KK-AM-S02-0003, pagal priemonę „Transporto priemonių, naudojančių elektrą, suslėgtąsias gamtines dujas, suskystintąsias gamtines dujas, biometaną, vandenilį, įsigijimas ir joms reikalingos infrastruktūros sukūrimas ir (ar) plėtra, užtikrinant bazinį sukurtos infrastruktūros vartotoją 2021-06“, vykdo pirkimą, bendrai finansuojamą Klimato kaitos programos lėšomis („žaliasis pirkimas“). Įsigyjamos įrangos pagalba Pirkėjo taršios technologijos bus keičiamos mažiau taršiomis, siekiant mažinti iškastinio kuro vartojimą.
5. Į prekių kainą turi būti įskaitytos pristatymo išlaidos. Siūlomos prekės turi būti naujos.
6. Prekės turi būti pristatytos ne vėliau kaip iki 2025 m. balandžio 30 dienos. Prekių perdavimas įforminamas abiem šalims pasirašius priėmimo-perdavimo aktą.
7. Sutartyje numatoma 24 mėnesių ir 200 000 km pilna garantija nuo priemonės įsigijimo dienos.
8. Sutartyje numatoma 60 mėnesių ir 200 000 km elektrinės pavaros garantija nuo priemonės įsigijimo dienos.
9. Įranga turi atitikti Europos Sąjungoje (ES) galiojančius įstatymus, Direktyvas ir standartus, eksploatavimo leidimus suteikiančių instancijų (pvz., valdžios instancijos, priešgaisrinės apsaugos tarnybos) normatyvinius dokumentus bei visuotinai pripažintas technikos taisykles ir gamintojo nurodymus.

**1 lentelė. Techninė specifikacija. Elektrinis autobusas.**

|  |  |  |
| --- | --- | --- |
| **Eil. Nr.** | **Parametrai** | **Perkamų autobusų techniniai reikalavimai ir jų reikšmės** |
|  | Transporto priemonė / autobusas | * 1. Žemagrindis, vienaaukštis, elektra varomas, keleivinis autobusas (toliau – transporto priemonė / autobusas / prekė).
	2. Žemagrindė zona turi būti tokia, kurioje ne mažiau kaip 35 proc. ploto skirto keleiviams stovėti yra tarp ašių, be laiptų ir iš jo galima prieiti bent prie vienų tarnybinių durų; transporto priemonės kėbulo kodas registracijos liudijime CE, CV – žemagrindė vienaukštė transporto priemonė;
	3. Nauja (neeksploatuota).
	4. Naudojama energijos rūšis – pilnai elektra.
	5. Pritaikyta važiuoti Lietuvos klimatinėmis sąlygomis, atsižvelgiant į vasaros*ir*žiemos sezonais vyraujančias vidutines oro temperatūras*.*
	6. Sertifikuota pagal 2018 m. gegužės 30 d. Europos Parlamento ir Tarybos reglamento (ES) 2018/858 dėl motorinių transporto priemonių ir jų priekabų bei tokioms transporto priemonėms skirtų sistemų, komponentų ir atskirų techninių mazgų patvirtinimo ir rinkos priežiūros, kuriuo iš dalies keičiami reglamentai (EB) Nr. 715/2007 ir (EB) Nr. 595/2009 bei panaikinama Direktyva 2007/46/EB, reikalavimus ir turėti patvirtinimo institucijos išduotą galiojantį transporto priemonės ES tipo atitikties liudijimą;
	7. Turi atitikti vienai iš pasirinktų siūlomų autobusų klasių – A, I arba II klasei keliamus reikalavimus, nustatytus Jungtinių Tautų transporto priemonių Reglamente Nr. 107 (Tiekėjas negali siūlyti III ir B klasės transporto priemonių).
 |
|  | Transporto priemonės atitikimas LR teisės aktų reikalavimams | * 1. Leidimų vežti keleivius reguliaraus susisiekimo kelių transporto maršrutais išdavimo taisyklėse, patvirtintose Lietuvos Respublikos susisiekimo ministro 2006 m. vasario 14 d. įsakymu [Nr. 3-62](https://e-seimas.lrs.lt/portal/legalAct/lt/TAD/TAIS.271060/asr) „Dėl Leidimų vežti keleivius reguliaraus susisiekimo kelių transporto maršrutais išdavimo taisyklių patvirtinimo“.
	2. Keleivių ir bagažo vežimo kelių transportu taisyklėse, patvirtintose Lietuvos Respublikos susisiekimo ministro 2011 m. balandžio 13 d. įsakymu [Nr. 3-223](https://e-seimas.lrs.lt/portal/legalAct/lt/TAD/TAIS.396775/asr) „Dėl Keleivių ir bagažo vežimo kelių transportu taisyklių patvirtinimo“, nustatytus reikalavimus.
	3. Turi būti įrengtos keleivių informavimo priemonės (vaizdinės ir garsinės), atitinkančios reikalavimus, nustatytus Keleivinio kelių transporto priemonių apipavidalinimo tvarkos apraše, patvirtintame Lietuvos Respublikos susisiekimo ministro 1998 m. vasario 12 d. įsakymu [Nr. 55](https://e-seimas.lrs.lt/portal/legalAct/lt/TAD/TAIS.51146/asr) „Dėl Keleivinio kelių transporto priemonių apipavidalinimo tvarkos aprašo patvirtinimo“.
	4. Viešojo transporto priemonių pritaikymo neįgaliesiems ir riboto judumo asmenims reikalavimų aprašo patvirtinto Lietuvos Respublikos aplinkos ministro 2022 m. rugsėjo 19 d. įsakymu [Nr. 3-439](https://e-seimas.lrs.lt/portal/legalAct/lt/TAD/5ce55302385211edbf47f0036855e731?jfwid=1amxzsh2ki) „Dėl Viešojo transporto priemonių pritaikymo neįgaliesiems ir riboto judumo asmenims reikalavimų aprašo patvirtinimo“ nustatytiems reikalavimams.
 |
|  | Išmatavimai | * 1. Kėbulo ilgis – nuo 6,5 mm iki 7,5 mm.
	2. Kėbulo plotis – ne daugiau nei 2250 mm (neįskaitant išorinių veidrodžių gabarito).
	3. Bendras aukštis – ne daugiau nei 3300 mm (su sumontuota papildoma įranga).
 |
|  | Grindų aukštis | * 1. Žemagrindis (žemagrindė zona tarp ašių), ne mažiau vienų arba jei konstrukcija leidžia, abiejų keleivių durų įlipimas/išlipimas belaiptis.
 |
|  | Grindys | * 1. Grindys padengtos viešajam transportui skirta danga.
	2. Dangos kraštai pakeliami ir tvirtinami prie vidaus sienų arba sandarumo užtikrinimui naudojamos spec. hermetizavimo medžiagos.
	3. Šonų, lubų garso ir šilumos izoliacija.
	4. Keleivių įlaipinimo/išlaipinimo pakopos ir grindų briaunos turi būti pažymėtos ryškiu kontrastiniu žymėjimu.
	5. Sėdinčiųjų keleivių zona turi būti pasiekiama lipant ne daugiau kaip vienu laipteliu. Laiptelio plokštuma sutampanti su grindų plokštuma nelaikoma laipteliu.
	6. Keleivių salone, praėjimo aukštis turi būti ne mažesnis nei 2000 mm.
 |
|  | Keleivių skaičius | * 1. Turi būti įrengta ne mažiau kaip stacionarių 11 sėdimųjų vietų keleiviams vežti įskaitant vairuotoją. Papildomai turi būti 1 (viena) vieta neįgaliesiems / specialiųjų poreikių turintiems žmonėms su vežimėliu (su tvirtinimo diržais, bėgeliais ar kita vežimėlio tvirtinimo įranga). Papildomai žemagrindėje zonoje turi būti ne mažiau 6 atlenkiamų pagalbinių sėdynių, kurios turi būti užleistos jei autobuse važiuoja asmuo neįgaliojo vežimėlyje. Bendras įrengtų sėdimųjų ir stovimųjų vietų skaičius turi būti ne mažesnis nei 28.
 |
|  | Keleivių įlaipinimo / išlaipinimo durys | * 1. Įrengtos vienos durys dešinėje transporto priemonės pusėje.
	2. Vienerių keleivių įlipimo durų angos aukštis – ne mažiau nei 1850 mm.
	3. Vienerių keleivių įlipimo durų plotis – ne mažiau nei 1200 mm.
	4. Su apsauga nuo keleivių prispaudimo (uždarymo metu tarp durų atsiradus kliūčiai – durys privalo atsidaryti).
	5. Su avariniais durų atidarymais išorėje.
	6. Durų rakinimo galimybė transporto priemonės parkavimo metu.
	7. Durų valdymo mygtukai sumontuoti vairuotojo darbo vietoje, užtikrinantys kiekvienų durų atidarymą / uždarymą atskiru mygtuku. Visas vairuotojo valdomas įlipimo ir išlipimo duris turi būti galima valdyti vairuotojui sėdint savo sėdynėje.
	8. Įrengtas išorinis keleivių įlipimo/išlipimo apšvietimas ir lydintys garsiniai signalai (prie durų keleivių salone, durims užsidarant/atsidarant).
	9. Atidarant duris, privalo veikti stabdžių sistema, užtikrinanti, kad atidarytomis durimis transporto priemonė negalėtų pajudėti. Judant transporto priemonei durų atidarymas blokuojamas automatiškai.
	10. Durys turi atsidaryti į išorę, lygiagrečiai autobuso kėbului.
 |
|  | Pritaikymas neįgaliesiems/ spec. poreikių turintiems žmonėms | * 1. Rampa vežimėliui:
		1. rampa neįgaliojo ar vaiko vežimėliui turi būti ties žemagrinde zona.
		2. atlenkta rampa privalo išlaikyti mažiausiai 300 kg apkrovą.
	2. Transporto priemonė ar jos dalis, kurioje neįgalieji/specialiųjų poreikių turintys žmonės su vežimėliu įlaipinami/išlaipinami, turi būti žemagrindė.
	3. Neįgaliųjų su vežimėliais / specialiųjų poreikių turinčių žmonių įlaipinimas / įvažiavimas ir išlaipinimas/išvažiavimas turi būti numatytas per šonines duris su pritaikytais vairuotojo informavimo apie įlaipinimą/įvažiavimą ir išlaipinimą/išvažiavimą mygtukais su specialiu piktograminiu žymėjimu (transporto priemonėje prie durų išorėje, o viduje – prie neįgaliojo vietos). Aktyvavus vieną iš mygtukų, keleivis informuojamas spec. garsiniu ir šviesos signalu.
	4. Turi būti įrengta tvirtinimo įranga neįgaliesiems / specialiųjų poreikių turintiems žmonėms su vežimėliu.
 |
|  | Didžiausia leistina masė | * 1. Neviršyti leistinos masės, nurodytos transporto priemonės atitikties sertifikato išrašymo dieną galiojančiuose Lietuvos Respublikos teisės aktuose.
 |
|  | Varančiosios ašies apkrova | * 1. Neviršyti leistinos masės, nurodytos transporto priemonės atitikties sertifikato išrašymo dieną galiojančiuose Lietuvos Respublikos teisės aktuose.
 |
|  | Ašys | * 1. Ne daugiau 2 (dviejų) ašių.
	2. Priekinė ir galinė ašis turi būti su orine (pneumatine) pakaba. Pakaba turi reguliuotis automatiškai pagal apkrovą;
 |
|  | Variklis | * 1. Energijos šaltinis – elektra.
	2. Elektra transporto priemonei tiekiama iš įkraunamų traukos akumuliatorių.
	3. Maksimali variklio galia – ne mažesnė nei 140 kW.
	4. Elektros traukos variklis montuojamas atskirai, t.y. negali būti integruotas ašyje;
 |
|  | Akumuliatoriai | * 1. Akumuliatoriaus(-ių) talpa – užtikrinanti, kad SORT2 (arba lygiavertis) sąlygomis, autobusas nuvažiuos ne mažiau kaip 200 km vienu pakrovimu.

Kartu su pasiūlymu tiekėjas turi pateikti testų rezultatus įrodančius dokumentus, pagrindžiančius, kad akumuliatorių talpa yra pakankama ir užtikrinanti, kad autobusas SORT2 sąlygomis nuvažiuos ne mažiau nei 200 km vienu įkrovimu.* 1. Regeneracija – stabdymo metu atsirandanti energija turi būti gražinama į akumuliatorius.
	2. Krovimas – turi turėti galimybę pakrauti „lėtuoju“ būdu (AC srovės tipas) iki 22 kW (būtinas TYPE2 jungties standartas) krovimo galios ir „greituoju“ būdu (DC srovės tipas) turi priimti ne mažesnę nei 120 kW (būtinas CCS2 jungties standartas) krovimo galią.
 |
|  | Ratai / padangos | * 1. Komerciniui transportui skirtos padangos;
	2. Atsarginis ratas – gali būti sumontuotas ant spec. laikiklio arba pateikiamas atskirai;
	3. Ratų paveržimo raktai – 1 komplektas.
 |
|  | Stabdžiai | * 1. Abiejose ašyse – diskinio tipo stabdžiai.
	2. ABS (arba lygiavertis) – stabdžių antiblokavimo sistema.
	3. ESP (arba lygiavertis) – elektroninė stabilumo programa.
	4. ASR (arba lygiavertis) – ratų antiprabuksavimo sistema.
 |
|  | Greičio ribotuvas | * 1. 18.1 Transporto priemonėje privalo būti greičio ribotuvas. Maksimalus išvystomas greitis ne mažiau nei 90 km/h, tačiau negali būti didesnis nei 80 km/h
 |
|  | Vilkimo įtaisas | * 1. Vilkimo įtaisai įmontuoti kėbulo apatinėje dalyje, transporto priemonės priekyje arba priekyje ir gale.
	2. Vilkimo įtaiso kilpa gali būti nuimama, bet turi būti pateikta komplekte su kiekviena transporto priemone.
	3. Vilkimo įtaisas arba kilpos tvirtinimo vieta turi būti uždengta gaubtu ar dangteliu.
 |
|  | Vairavimo sistema | 19.1 Vairas turi būti kairėje pusėje. Vairo padėtis – reguliuojama pagal gylį ir aukštį. Vairo sistema su stiprintuvu.19.2 Sistema turi turėti elektrinį vairo stiprintuvą. |
|  | Kėbulas | 20.1 Transporto priemonės kėbulas arba karkasas turi būti pagamintas iš korozijai atsparių medžiagų arba visas karkasas padengtas KTL (kataforezės) būdu. Visos kėbulo detalės turi būti apsaugotos nuo korozijos. Antikorozinis padengimas turi užtikrinti kėbulo apsaugą visą numatytą garantinį laikotarpį. |
|  | Spalva  | * 1. Pagrindinė išorinio kėbulo spalva – derinama sutarties pasirašymo metu.
	2. Vienspalvis kėbulo dažymas;
	3. Bamperių, moldingų ar kitų plastikinių, dažais nedengtų detalių dažyti nebūtina;
 |
|  | Oro kondicionavimas, šildymas ir ventiliacija | * 1. Turi būti įrengtos autobuso keleivių salono, vairuotojo darbo vietos oro kondicionavimo, vėdinimo ir šildymo sistemos.
	2. Keleivių salone turi būti ne mažiau nei 2 langai su atidaromomis orlaidėmis.
	3. Salono šildymui naudoti tokį kurą, kad 1.4. punkte numatytomis darbo sąlygomis autobusas nuvažiuos ne mažiau kaip 200 km vienu pakrovimu ir nesumažėtų nuvažiuojama autobuso dienos rida.
	4. Keleivių salono stoge sumontuotas ventiliacinis stoglangis atidaromas ne mažiau kaip 3 kryptimis. Stoglangis naudojamas kaip avarinis išėjimas.
 |
|  | Langai | * 1. Durų stiklai turi užimti ne mažiau 50 proc. durų ploto.
	2. Šoniniai keleivių salono stiklai turi būti viengubi. Kėbulas turi būti įstiklintas, o langai turi būti tamsinti nenaudojant tamsinimo plėvelės.
 |
|  | Vairuotojo darbo vieta  | * 1. Pagrindiniai jungikliai, signalinės lemputės, pranešimai borto kompiuteryje turi būti pažymėti atpažinimo ženklais (piktogramomis) ir/arba užrašais lietuvių ir/arba anglų kalba.
	2. Matavimo prietaisų skalės turi būti metrinės matavimo sistemos.
	3. Prietaisų skydelyje turi būti pateikiama reikiama informacija apie transporto priemonės sistemų techninę būklę.
	4. Turi būti rodomas faktinis traukos baterijų įkrovos lygis (procentais) ir numanomas nuvažiuojamas atstumas.
	5. Vairuotojo sėdynė su amortizavimo sistema, reguliuojamo aukščio, su porankiu, reguliuojamas atlošo pasvyrimo kampas ir atstumas nuo vairo (laisvai pritaikoma, privalo reguliuotis priklausomai nuo vairuotojo ūgio bei svorio).
	6. Vairuotojui įrengtas tritaškis saugos diržas.
	7. Vairuotojo darbo vietoje įrengta apsauga nuo saulės spindulių.
	8. Vairuotojo darbo vieta turi būti atskirta kabina nuo keleivių salono - kabina turi pilnai izoliuoti vairuotojo darbo vietą nuo keleivių salono.
	9. Vairuotojo saugos oro pagalvė.
	10. Vairuotojo kabinos kairėje pusėje turi būti įrengtas elektra atidaromas langas (orlaidė).
	11. Vairuotojo darbo vietoje turi būti kablys ar stacionari pritvirtinta pakaba drabužiams pasikabinti.
	12. Vairuotojo darbo vietoje turi būti garso grotuvas (radio, media garso šaltiniui) su garsiakalbiu darbo vietoje.
	13. Turi būti laikrodis.
	14. Turi būti sumontuotas antialkoholinis autobuso judėjimą blokuojantis užraktas – alkoblokas (alkoholio matuoklis, sujungtas su paleidimo mechanizmu ir galinčiu užblokuoti automobilio judėjimą, jeigu įpučiamame / iškvepiamame ore alkoholio koncentracija viršija numatytąją);
 |
|  | Keleivių sėdynės | * 1. Turi atitikti „Jungtinių Tautų Europos ekonomikos komisijos (JT EEK) taisyklės Nr. 107 „Vienodos nuostatos dėl M2 arba M3 kategorijos transporto priemonių patvirtinimo, atsižvelgiant į jų bendrąją konstrukciją“ reikalavimus.
	2. Keleivių sėdynės individualios, paminkštintos sėdimos dalies pagrindo;
	3. Ne mažiau nei dvi atlenkiamos vienvietės sėdynės, sumontuotos keleivių skyriuje prie neįgaliojo vietos. Jei šios sėdynės sumontuotos spec. poreikių turinčių keleivių zonoje, jos turi būti užleidžiamos šiems keleiviams.
	4. Privalo būti įrengta vieta neįgaliųjų keleivių vežimėliui, įskaitant atramą (nugarėlę). Prie šios vietos įrengtas „STOP“ mygtukas (su šviesos indikacija) ir galimybė prisegti neįgaliųjų keleivių vežimėlį.
 |
|  | Apsaugos įranga  | * 1. Mažiausiai 2 vnt. ne mažiau 6 kg ugnies gesintuvai.
	2. Raudonai atspindintis avarinis trikampis ženklas.
	3. Mažiausiai viena ratų atspara.
	4. Mažiausiai du kelių motorinės transporto priemonių pirmosios pagalbos rinkiniai.
	5. Avariniai išėjimai pažymėti ir prie jų pritvirtinti plaktukai stiklo išdaužymui.
 |
|  | Vidaus apšvietimas / išorinis apšvietimas, žibintai | * 1. Keleivių salono apšvietimui naudojami LED technologijos šviesos šaltiniai.
	2. Atskiras apšvietimas vairuotojo zonai, įjungiamas atskiru jungtuku.
	3. Keleivių salono šviestuvai turi būti išdėstyti taip, kad užtikrintų salono ir durų apšvietimą.
	4. Įlipimo / išlipimo vietų apšvietimo šviestuvai prie kiekvienų keleivių durų. Šviestuvai automatiškai įsijungia transporto priemonei sustojus ir atidarius duris, išsijungia jas uždarius.
	5. Priekinių žibintų ilgosios ir trumposios šviesos turi būti LED (arba lygiavertės efektyvumui) technologijos. Halogeninės, kaitriosios, naudojamos nesertifikuotos LED lemputės nebus laikomos lygiaverte technologija.
 |
|  | Galinio matymo vaizdo kameros arba kameros / Išorinio matymo kamerų sistema  | * 1. Viduje sumontuotas galinio matymo veidrodis (-džiai) - turi būti įrengti veidrodžiai, leidžiantys vairuotojui matyti įlipimo aikštelę prie durų. Kaip alternatyva veidrodžiams gali būti įrengtos kameros su tiesiogine vaizdo transliacija į ekraną įrengtą vairuotojui gerai matomoje vietoje.
	2. Išorėje turi būti įrengta pilna kamerų sistema, leidžianti vairuotojui apžvelgti kairę ir dešinę autobuso puses.
 |
|  | Elektros sistema | * 1. Darbinė įtampa papildomai įrangai pajungti nuo 12 iki 24 V DC.
	2. Vairuotojo darbo vietoje turi būti įrengtas 12V lizdas.
	3. USB tipo lizdas.
	4. Jungikliai, skirti elektros įtampos išjungimui.
	5. Garsiniai atbulinės autobuso eigos ir keleivių durų atidarymo/uždarymo signalai.
 |
|  | Keleivių informavimo, stebėjimo ir atsiskaitymo sistemos įranga  | Transporto priemonėse turi būti sumontuota ši įranga:* 1. Saugumo vaizdo kameros:
		1. eismo ir keleivių saugumui užtikrinti autobuse montuojamos šios vaizdo kameros:

1) vairuotojo darbo vietos – ne mažiau nei 1 kamera; 2) keleivių salono vaizdo kameros - ne mažiau nei 2 kameros;3) papildomai eismo kamera, fiksuojanti autobuso priekyje esantį vaizdą – ne mažiau nei 1 kamera; * + 1. visos kameros turi įrašinėti vaizdą ne prastesne nei 720p raiška, geriausios kokybės vaizdą išsaugant ne trumpiau nei 14 dienų. Su galimybe iškirpti ir peržiūrėti konkretaus laiko tarpo, kamerų užfiksuotus duomenis peržiūrai (tam tikrų valandų intervalo ir pan.). Duomenų saugojimui turi būti naudojamas specialus įrašymo įrenginys, kuris duomenys įrašo į SSD (be judančių dalių) tipo laikmeną;
	1. Autobuso informacinės LED švieslentės.

Švieslentės valdomos valdiklio, įrengto vairuotojo darbo vietoje. * + 1. Priekinė švieslentė:

• montuojama viršuje, atskirame uždarame korpuse;• rodomas maršruto numeris ir maršruto kryptis.• švieslentės matmenys parenkami pagal maksimaliai leidžiamus autobuso konstrukcijos parametrus. * + 1. Šoninė švieslentė:

• montuojama transporto priemonės dešiniame šone;• rodomas maršruto numeris ir maršruto kryptis.• švieslentės matmenys parenkami pagal maksimaliai leidžiamus autobuso konstrukcijos parametrus. * + 1. Galinė švieslentė:

• montuojama galinėje transporto priemonės dalyje;• rodomas maršruto numeris.• švieslentės matmenys parenkami pagal maršruto numerio dydį;* + 1. Vidinė švieslentė:

• montuojama autobuso salone• pagal esamą poziciją rodomi esamos ir kitos stotelės pavadinimai. * 1. Garsiakalbis. Ne mažiau kaip 1 garsiakalbis skirtas stotelių pranešimui autobusų viduje ir 1 garsiakalbis autobuso išorėje.
	2. Garsinio pranešimo sistema. Autobuse turi būti sumontuota garsinio pranešimo sistema, kuri automatiškai pagal autobuso padėtį, garsu praneša keleiviams informaciją apie maršrutą.
	3. \*Paruoša papildomai elektroninei įrangai: autobuse turi būti paruošimas, t.y. pravesti atitinkami signaliniai ir el. maitinimo laidai borto kompiuteriui, fiskalinių bilietų spausdintuvui, maršrutizatoriui (skirtu duomenų perdavimui WiFi, 4G ryšiu, GPS pozicionavimo užtikrinimui), komposteriui
	4. \* Paruoša GPS, WIFI, 4G antenai(-oms) ant stogo – t.y. paruošta vieta ir pravesti atitinkami laidai ateityje sumontuoti nurodytas antenas.
 |
|  | Techninė dokumentacija | Tiekėjas, kartu su transporto priemone privalo pateikti:* 1. transporto priemonės registracijos pažymėjimą (įregistruotą VĮ „Regitra“);
	2. transporto priemonės techninės priežiūros ir smulkaus remonto technologijų vadovą (1 egz.), kuriuo vadovaujantis galima būtų atlikti transporto priemonės smulkios techninės priežiūros darbus;
	3. Transporto priemonė turi būti aprūpinta transporto priemonės eksploatacijos instrukcija vairuotojui lietuvių kalba.
 |
|  | Garantija ir techninis aptarnavimas | * 1. Garantinis laikotarpis:
		1. garantinis laikotarpis skaičiuojamas nuo transporto priemonės perdavimo – priėmimo akto pasirašymo dienos;
		2. garantija, visai transporto priemonei, įskaitant elektroninę įrangą ne mažiau kaip 24 mėnesių arba ne mažiau kaip 100‘000 km ridos;
		3. kėbului (rėmai, suvirinimo siūlės, ratų arkos, sėdynių rėmas, turėklai ir kt.) nuo kiauryminių prarūdijimų, įtrūkimų ar deformacijų – ne mažiau kaip 5 metų garantija;
	2. Tiekėjas, garantiniu laikotarpiu privalo atlikti transporto priemonių privalomąją techninę priežiūrą ar remontą, ar suteikti kitas su transporto priemonių privalomąja technine priežiūra ir remontu susijusias paslaugas ne vėliau nei per 5 darbo dienas nuo transporto priemonės pristatymo į autoservisą dienos. Esant sudėtingam gedimui, laikotarpis šalių susitarimu gali būti pratęstas, bet ne ilgiau nei 30 darbo dienų.
	3. Tiekėjas privalo užtikrinti transporto priemonės gamintojo numatytą aptarnavimą ir priežiūrą pardavėjo ar jo atstovo nurodytame autoservise. Pasiūlyme nurodomas serviso adresas.
 |
|  | Mokymai | * 1. Pristačius transporto priemonę, ne vėliau nei per 10 darbo dienų Tiekėjas pagal savo sudarytą programą privalo savo sąskaita apmokyti Užsakovo nurodytoje vietoje, Užsakovo nurodytus asmenis:
		1. ne mažiau kaip 3 (tris) ir ne daugiau kaip 20 (dvidešimt) autobusų vairuotojų darbui su elektriniu autobusu;
		2. ne mažiau kaip 3 (tris) techninio personalo darbuotojus elektrinio autobuso techninei priežiūrai.
	2. Mokymų datos ir grafikai turi būti suderinti su Užsakovu.
	3. Mokymai vykdomi lietuvių kalba.
 |

Pirkimo konkurso sąlygų priedas Nr. 2

**Eldrive Lithuania, UAB**

info@eldrive.lt

**PASIŪLYMAS**

**ELEKTRINIO AUTOBUSO PIRKIMUI**

|  |
| --- |
| *data* |
| *Vieta* |

**INFORMACIJA APIE TIEKĖJĄ**

|  |  |
| --- | --- |
| Tiekėjo pavadinimas |  |
| Tiekėjo adresas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. konkurso skelbime;
2. konkurso sąlygose;
3. pirkimo dokumentų prieduose.

# PASIŪLYMO KAINA

Pasiūlymo kaina nurodoma užpildant pateiktą lentelę:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Pirkimo objektas** | **Mato vnt.** | **Kiekis** | **Vieneto įkainis (kaina), Eur be PVM** | **Vieneto įkainis (kaina), Eur be PVM** |
|  | 1 | 2 | 3 | 4 | 5 |
| 1. |  | Vnt. | 1 |  |  |
| Pasiūlymo kaina, Eur be PVM |  |
| PVM |  |
| **Pasiūlymo kaina, Eur su PVM** |  |

**2. Siūlomos Prekės duomenys ekonominio naudingumo kriterijams apskaičiuoti:**

|  |  |
| --- | --- |
| **Kriterijaus parametras** | **Rodiklio reikšmė** |
| Vienos transporto transporto priemonės kaina be PVM **(Cp)** |  |

|  |  |
| --- | --- |
| **Kriterijaus parametras** | **Rodiklio reikšmė** |
| Prekės pristatymo terminas (T1p) | *mėn.* |

Siūlomos prekės visiškai atitinka pirkimo dokumentuose bei techninėje specifikacijoje nurodytus reikalavimus.

# TIEKĖJO SIŪLOMA TECHNINĖ SPECIFIKACIJA

Mes siūlome šias prekes:

**2 lentelė. Tiekėjo siūloma techninės specifikacijos parametrai**

# SU PASIŪLYMU PATEIKIAMI DOKUMENTAI

Kartu su pasiūlymu pateikiami šie dokumentai:

|  |  |  |
| --- | --- | --- |
| **Eil Nr.** | **Dokumento pavadinimas** | **Lapų skaičius** |
|  |  |  |
|  |  |  |
|  |  |  |

# KONFIDENCIALI INFROMACIJA

|  |  |
| --- | --- |
| **Eil Nr.** | **Pateikto dokumento pavadinimas \*** |
| 1. |  |
| ... |  |

\* Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba kad visas pasiūlymas yra konfidencialus.

Į prekių kainą įskaitytos pristatymo išlaidos. Siūlomos prekės yra naujos. Pasiūlymas galioja 90 dienų.

Aš, žemiau pasirašęs (-iusi), patvirtinu, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvius.

Aš patvirtinu, kad nedalyvavau rengiant pirkimo dokumentus ir nesu susijęs su jokia kita šiame konkurse dalyvaujančia įmone ar kita suinteresuota šalimi.

Aš suprantu, kad išaiškėjus aukščiau nurodytoms aplinkybėms būsiu pašalintas (-a) iš šio konkurso procedūros, ir mano pasiūlymas bus atmestas.

|  |  |  |  |  |
| --- | --- | --- | --- | --- |
| *Tiekėjo vadovo arba jo įgalioto asmens pareigos* |  | *parašas* |  | *Vardas, pavardė* |

Pirkimo konkurso sąlygų

priedas Nr. 4

*(tiekėjo pavadinimas, kodas, kontaktinė informacija)*

**Eldrive Lithuania, UAB**

info@eldrive.lt

**TIEKĖJO DEKLARACIJA**

(Data)

(Sudarymo vieta)

|  |
| --- |
| Aš, , |
| *(tiekėjo vadovo ar jo įgalioto asmens pareigų pavadinimas, vardas ir pavardė)* |
| tvirtinu, kad mano vadovaujamas (-a)/ (atstovaujamas (-a)) , |
| *(tiekėjo pavadinimas)* |
| dalyvaujantis (-ti) **Eldrive Lithuania, UAB** organizuojamame konkurse **elektriniam autobusui** įsigyti, per pastaruosius 3 metus arba per laiką nuo įregistravimo dienos (jeigu veiklą vykdė mažiau nei 3 metus), yra įvykdžiusi (vykdo) ne mažiau kaip **1 (vieną) panašaus pobūdžio (elektrinių autobusų pardavimo) sutartį**, kurios vertė ne mažesnė nei **0,7 teikiamo pasiūlymo vertės be PVM**: |

|  |  |  |  |  |  |
| --- | --- | --- | --- | --- | --- |
|  | **Metai** | **Užsakovas (įmonės pavadinimas)** | **Kontaktiniai duomenys** | **Sutarties vertė, Eur be PVM** | **Sutarties objektas** |
| 1. |  |  |  |  |  |

Man žinoma, kad, jeigu **Eldrive Lithuania, UAB** nustatytų, kad pateikti duomenys yra neteisingi, pateiktas pasiūlymas bus nenagrinėjamas ir atmestas.

|  |  |  |  |  |
| --- | --- | --- | --- | --- |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |

Konkurso sąlygų priedas Nr. 5 „Tiekėjo deklaracija“

(Tiekėjo pavadinimas ir įmonės kodas)

# TIEKĖJO DEKLARACIJA DĖL 2022 BALANDŽIO 8 D. EUROPOS SĄJUNGOS TARYBOS REGLAMENTO (ES) 2022/576 TAIKOMŲ RIBOJIMŲ NETURĖJIMO

(data)

Patvirtinu, kad mano atstovaujamo tiekėjo sudėtyje (tiekėjas / ūkio subjektų grupė, veikianti pagal jungtinės veiklos (partnerystės) sutartį) nėra Rusijos dalyvavimo, viršijančio 2014 m. liepos 31

d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su pakeitimais, padarytais 2022 m. balandžio 8 d. Tarybos reglamentu (ES) Nr. 2022/576, 5k straipsnyje nustatytas ribas. Patvirtinu, kad:

* 1. mano atstovaujamas tiekėjas (ir nė vienas iš ūkio subjektų grupės narių) nėra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;
	2. mano atstovaujamas tiekėjas (ir nė vienas iš ūkio subjektų grupės narių) nėra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;
	3. nei aš, nei mano atstovaujama bendrovė nėra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu;
	4. a)-c) punktuose išvardyti subjektai nedalyvauja subtiekėjais, tiekėjais ar subjektais, kurių pajėgumais remiasi mano atstovaujamas tiekėjas, tais atvejais kai jiems tenka daugiau kaip 10 % sutarties vertės.

Man žinoma, kad jei Perkančioji organizacija (Perkantysis subjektas) nustato, kad pateikti duomenys yra klaidinantys, tiekėjo pasiūlymas atmetamas.

Taip pat įsipareigoju nedelsiant informuoti UAB „Eldrive Lithuania“, jei sutarties vykdymo metu atsirastų a) – d) punktuose išdėstytos aplinkybės.

(Parašas) (Tiekėjo vadovo ar jo įgalioto asmens vardas, pavardė, pareigos)